CELEX: 62011CA0515
Language: mt
Date: 2013-07-18 00:00:00
Title: Kawża C-515/11: Sentenza tal-Qorti tal-Ġustizzja (It-Tieni Awla) tat- 18 ta’ Lulju 2013 (talba għal deċiżjoni preliminari tal-Verwaltungsgericht Berlin — il-Ġermanja) — Deutsche Umwelthilfe vs Bundesrepublik Deutschland (Aċċess pubbliku għat-tagħrif ambjentali — Direttiva 2003/4/KE — Setgħa għall-Istati Membri li jeskludu mill-kunċett ta’ “awtorità pubblika” previst minn din id-direttiva korpi li jaġixxu f’kapaċità leġiżlattiva — Limiti)

7.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 260/8
            
         Sentenza tal-Qorti tal-Ġustizzja (It-Tieni Awla) tat-18 ta’ Lulju 2013 (talba għal deċiżjoni preliminari tal-Verwaltungsgericht Berlin — il-Ġermanja) — Deutsche Umwelthilfe vs Bundesrepublik Deutschland
   (Kawża C-515/11) (1)
   
   (Aċċess pubbliku għat-tagħrif ambjentali - Direttiva 2003/4/KE - Setgħa għall-Istati Membri li jeskludu mill-kunċett ta’ “awtorità pubblika” previst minn din id-direttiva korpi li jaġixxu f’kapaċità leġiżlattiva - Limiti)
   2013/C 260/13
   Lingwa tal-kawża: il-Ġermaniż
   
      Qorti tar-rinviju
   
   Verwaltungsgericht Berlin
   
      Partijiet fil-kawża prinċipali
   
   
      Rikorrenti: Deutsche Umwelthilfe eV
   
      Konvenut: Bundesrepublik Deutschland
   
      Suġġett
   
   Talba għal deċiżjoni preliminari — Verwaltungsgericht Berlin — Interpretazzjoni tal-Artikolu 2(2) tad-Direttiva 2003/4/KE tal-Parlament Ewropew u tal-Kunsill, tat-28 ta’ Jannar 2003, dwar l-aċċess pubbliku għat-tagħrif ambjentali u li tħassar id-Direttiva tal-Kunsill 90/313/KEE (ĠU Edizzjoni Speċjali bil-Malti, Kapitolu 15, Vol. 7, p. 375) — Obbligu tal-awtoritajiet pubbliċi li jqiegħdu għad-dispożizzjoni ta’ kull applikant it-tagħrif ambjentali li jkollhom fil-pussess tagħhom — Leġiżlazzjoni nazzjonali li teżenta mill-obbligu ta’ informazzjoni l-awtoritajiet federali supremi meta jaġixxu fil-kuntest tal-proċess leġiżlattiv — Limiti għas-setgħa tal-Istati Membri li mill-kunċett ta’ “awtorità pubblika” previst fid-Direttiva 2003/4/KE jeskludu l-korpi li jaġixxu fl-eżerċizzju ta’ setgħat leġiżlattivi
   
      Dispożittiv
   
   L-ewwel sentenza tat-tieni subparagrafu tal-Artikolu 2(2) tad-Direttiva 2003/4 tal-Parlament Ewropew u tal-Kunsill, tat-28 ta’ Jannar 2003, dwar l-aċċess pubbliku għat-tagħrif ambjentali u li tħassar id-Direttiva tal-Kunsill 90/313/KEE, għandha tiġi interpretata fis-sens li l-fakultà mogħtija permezz ta’ din id-dispożizzjoni lill-Istati Membri li ma jqisux bħala awtoritajiet pubbliċi l-“korpi jew istituzzjonijiet meta jaġixxu f’kapaċità […] leġislattiva”, li huma obbligati li jawtorizzaw l-aċċess għat-tagħrif ambjentali miżmuma minnhom, ma tistax tikkonċerna lill-ministeri meta huma jfasslu u jadottaw liġijiet li huma ta’ livell inqas minn liġi.
   
      (1)  ĠU C 32, 04.02.2012